AΘΛΗΤΙΣΜΟΣ-ΥΓΕΙΑ-ΚΙΝΗΣΗ-ΧΑΡΑ

Η ανθρώπινη ζωή είναι συνυφασμένη με δραστηριότητες και εκδηλώσεις που την προστατεύουν, τη βελτιώνουν, την ομορφαίνουν. Τέτοια εκδήλωση είναι και ο αθλητισμός.

Ο Αθλητισμός περιλαμβάνει όλες τις μορφές ανταγωνιστικής, φυσικής δραστηριότητας, η οποία στοχεύει στην αξιοποίηση, διατήρηση και βελτίωση των φυσικών ικανοτήτων και παρέχει ψυχαγωγία στους συμμετέχοντες. Η μετάβαση από τον αθλητισμό στον πρωταθλητισμό έχει ευεργετικές συνέπειες όταν γίνεται ομαλά και αφορά όσους έχουν ιδιαίτερα ταλέντα και ικανότητες. Σκοπός της πραγματοποίησης των σημερινών εκδηλώσεων είναι να συνειδητοποιήσουμε ότι ο αθλητισμός, εκτός από τον ανταγωνιστικό του χαρακτήρα, είναι ΖΩΗ, ΧΑΡΑ, ΚΙΝΗΣΗ, ΕΠΙΚΟΙΝΩΝΙΑ, ΥΓΕΙΑ. Τα παραπάνω μηνύματα προβάλλονται με παραστατικότητα στα video Που θα παρακολουθήσουμε..

Η ομάδα των Globetrotters του Harlem, μας δείχνει πως το μπάσκετ μπορεί να αποτελέσει πηγή χαράς, όταν συνδυαστεί με τον χορό και την κίνηση. Ας μην ξεχνάμε ότι Η ΚΙΝΗΣΗ ΕΊΝΑΙ Η ΠΕΜΠΤΟΥΣΙΑ ΤΗΣ ΖΩΗΣ KAI ΜΕΣΑ ΑΠΟ ΑΥΤΗ Ο ΑΝΘΡΩΠΟΣ ΝΙΩΘΕΙ ΧΑΡΑ.

Οι πρωταθλητές του tennis, παραμερίζουν τις προσωπικές τους φιλοδοξίες. Ένας από αυτούς δε διστάζει να περάσει στο γήπεδο του αντιπάλου για να τον βοηθήσει να σηκωθεί μετά από μια αποτυχημένη προσπάθεια απόκρουσης. ΔΕΙΓΜΑ ΕΥΓΕΝΟΥΣ ΑΜΙΛΛΑΣ και ΗΘΟΥΣ των παιχτών.

«Όμορφοι άνθρωποι σε μια όμορφη πόλη», θα μπορούσε να είναι ο τίτλος του video που παρουσιάζει το FESTIVAL mad watters, που πραγματοποιήθηκε στη Χαλκίδα. Μικροί και μεγάλοι απόλαυσαν τη συμμετοχή τους στο τρέξιμο και το κολύμπι, ΜΕ ΟΛΗ ΤΟΥΣ ΤΗΝ ΚΑΡΔΙΑ, όπως φαίνεται στα ΧΑΡΟΥΜΕΝΑ ΠΡΟΣΩΠΑ ΤΟΥΣ.

Αλλά και εμείς παρακολουθώντας το festival, καταλαβαίνουμε ότι ο αθλητισμός αποτελεί μια γιορτή, στην οποία όλοι μπορούμε να συμμετέχουμε, γιατί κάθε γιορτή γεννά χαρά..

Αλλά και γέλιο…, όπως φαίνεται στο παιχνίδι των παιχτών του ping pong, που δε διστάζουν να παίξουν ακόμα και με δύο μπαλάκια κάνοντας μέχρι και τους κριτές να χαμογελούν.

Η χαρά είναι ζωγραφισμένη στα πρόσωπα των συμμετεχόντων στον ποδηλατικό γύρο της Αθήνας.

Ο ΣΥΛΛΟΓΟΣ ΔΡΟΜΕΩΝ ΥΓΕΙΑΣ ΑΘΗΝΑΣ καλεί μικρούς και μεγάλους να λάβουν μέρος στον μαραθώνιο που διοργανώνει και επιβραβεύει όλους τους συμμετέχοντες με την απονομή μεταλλίων, γιατί αυτό που έχει σημασία είναι η συμμετοχή σε μια αθλητική δραστηριότητα.

Άξια θαυμασμού είναι η δημιουργία ΕΘΝΙΚΗΣ ΟΜΑΔΑΣ ΑΣΤΕΓΩΝ. Άνθρωποι του περιθωρίου δηλώνουν ότι :η μπάλα ήταν για αυτούς το διαβατήριο για να κερδίσουν και πάλι τη ζωή τους. Είναι δυνατό, λοιπόν, η αθλητική δραστηριότητα να καλλιεργήσει ΤΗ ΘΕΛΗΣΗ ΓΙΑ ΖΩΗ σε ανθρώπους απογοητευμένους.

Είναι πράγματι ξεχωριστή η αίσθηση της αναζωογόνησης που νιώθει κάποιος όταν εξερευνά τις φυσικές ομορφιές ενός τόπου. Η ορειβασία σαν δράση, μάς το αποδεικνύει.

Ο αθλητισμός, λοιπόν, είναι χαρά, δράση, υγεία σώματος, πνεύματος, ψυχής. ψυχαγωγία. Όλα αυτά τα χαρακτηριστικά τα συγκεντρώνει, με μαγικό τρόπο, ο αθλητής, John Peck από τη Χαβάη. Τον επισκέφτηκαν οι συντελεστές του WORLD PARTY. Ο Peck είναι εβδομήντα ενός ετών, θεωρείται ο «θρύλος» του serf. Κατάγεται από τη γενέτειρα του αθλήματος και ασχολείται με αυτό σε όλη του τη ζωή.

Ας κρατήσουμε στο μυαλό μας τα λόγια του υπερήλικα αθλητή: «Η καρδιά μου έχει μια δύναμη ασταμάτητη που με παρασύρει». Είναι η δύναμη της ζωής που νιώθει ο Peck χάρη σε όλα αυτά τα καλά που του προσφέρει η συνεχής δραστηριότητα.

Ελπίζουμε μετά το τέλος των εκδηλώσεων να συνειδητοποιήσουμε όλοι πως η άθληση δεν είναι μόνο «βραβείο» υπεροχής. Είναι συμμετοχή. Είναι αντανάκλαση συναισθημάτων, επικοινωνία.

Ο ΑΘΛΗΤΙΣΜΟΣ ΕΙΝΑΙ ΑΝΑΣΑ ΖΩΗΣ. Αλόχα!!!